# בית דניאל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בית דניאל שבזכרון יעקב הוקם על ידי ליליאן פרידלנדר לבית בנטוויץ', אחותה של תלמה ילין, לזכר בנה דניאל לנגה, מוזיקאי מחונן שהתאבד באחוזת חצר כרמל, שהקימו שם דודו ודודתה, מיכאל וניטה לנגה. ליליאן פרידלנדר חלמה להקים במקום מרכז דוגמת המרכז המוסיקלי טנגלווד (Tanglewood) שבמדינת מסצ'וסטס בארצות הברית.

בתוכנית הראשונית, שהייתה שאפתנית מאד, נכללו יחידות מגורים ברמה גבוהה, בריכת שחייה ומתקנים נלווים, מגרשי טניס ושטחים מדושאים פתוחים לפעילות ספורטיבית. התוכנית כמובן לא בוצעה בשלימותה. אבן הפינה לבית דניאל הונחה בשנת 1938, בהשתתפות בני המשפחה המורחבת ונכבדי היישוב העברי.

במשך השנים הראשונות להשלמתו התארחו בו נגנים מפורסמים ומוסיקאים ידועים כגון: ליאונרד ברנשטיין, יהודי מנוחין, ברוניסלב הוברמן, סרגי קוסביצקי, מישה אלמן, אהרון קופלנד, קלאודיו אראו, מארק שאגאל, לאה גולדברג ורבים אחרים.

בית דניאל הוקם לצד בית לנגה המקורי, לשמש בית הארחה לנגנים, סופרים ואמנים. מדי קיץ, בשנות החמישים והשישים, התנהל שם סמינר מוזיקה קאמרית לנגנים צעירים בהנחיית אמנים ידועי-שם, במשך שלושה שבועות. בין המנחים בבית דניאל היו הצ'לנים תלמה ילין (לבית בנטוויץ', בעלי האחוזה המקוריים) ומוריס ז'נדרון, הכנרת מרג'ורי בנטוויץ' (אחותה של תלמה ילין) ורבים אחרים. לא מכבר עבר המקום לידי האוניברסיטה הפתוחה, והיא ממשיכה לקיים שם אירועי אמנות וספרות.

מקור: http://he.wikipedia.org../../../%D7%91/%D7%99/%D7%AA/%D7%91%D7%99%D7%AA_%D7%93%D7%A0%D7%99%D7%90%D7%9C.html

קטגוריה: מוסדות מוזיקליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש